CELEX: 62020TN0426
Language: fi
Date: 2020-07-08 00:00:00
Title: Asia T-426/20: Kanne 8.7.2020 – Techniplan v. komissio

24.8.2020   
            
            
               FI
            
            
               Euroopan unionin virallinen lehti
            
            
               C 279/56
            
         
      Kanne 8.7.2020 – Techniplan v. komissio
      (Asia T-426/20)
      (2020/C 279/71)
      Oikeudenkäyntikieli: italia
      
         Asianosaiset
      
      
         Kantaja: Techniplan Srl (Rooma, Italia) (edustajat: asianajajat R. Giuffrida ja A. Bonavita)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että Euroopan komissio on rikkonut SEUT 263 artiklaa, kun se on sellaista toimen antamisen osalta, joka vaikuttaa suoraan ja erikseen, tässä tapauksessa Techniplaniin, vahvistettujen olennaisten muotomääräysten vastaisesti jättänyt ottamatta huomioon kirjeen, jolla riitautettiin ennakkoilmoituskirje, ja SEUT 265 artiklan mukaisen nimenomaisen kehotuksen ratkaisun tekemiseen, ja
               
            
                  —
               
               
                  velvoittamaan maksamaan vahingonkorvauksena tietyn summan kultakin päivältä, jolla täytäntöönpano viivästyy, ja korvaamaan kulut ja oikeudenkäyntikulut.
               
            
         Oikeudelliset perusteet ja pääasialliset perustelut
      
      Tämä kanne koskee 28.5.2020 tehtyä päätöstä ja siihen liittyvää Techniplan s.r.l:lle osoitettua veloitusilmoitusta, jossa vaadittiin maksamaan 107 505,66 euron suuruinen summa hankkeen FED/2011/261-985 osalta.
      Kantaja vetoaa kanteensa tueksi oikeusvarmuuden ja avoimuuden periaatteiden loukkaamiseen sekä olennaisten muotomääräysten rikkomiseen. Se väittää tältä osin seuraavaa:
      
                  —
               
               
                  yksityisen yhtiön laatimassa lopullisessa tarkastuskertomuksessa osoitettiin, että töiden toteuttamiseen liittyi joukko väitettyjä poikkeavuuksia ja sääntöjenvastaisuuksia, jotka kantajayhtiö on kuitenkin riitauttanut kohta kohdalta siltä osin kuin se on osoittanut joitakin kyseessä olevaan tarkastuskertomukseen sisältyviä vakavia virheitä
               
            
                  —
               
               
                  kantajayhtiö on toimittanut kaikkien hankkeessa mukana olleiden asiantuntijoiden lausunnot, jotka on esitetty kongolaisessa tuomioistuimessa ja jotka osoittavat, että nämä ovat todellakin olleet töiden toteutuspaikalla
               
            
                  —
               
               
                  asiantuntijat on otettu palvelukseen sääntöjenmukaisesti ja Techniplan on käyttänyt heitä sääntöjenmukaisesti sopimuksessa määrättyjen töiden toteuttamiseen
               
            
                  —
               
               
                  sopimussuhdetta on päätetty olla jatkamatta kantajayhtiön kanssa ilman mitään perusteluja
               
            
                  —
               
               
                  maksut on jäädytetty ilman mitään nimenomaista perustelua.